wickkiey/tamil-wikipedia-chunked huggingface dataset:
# மெசுத் ஓசில்

## கழகத் தொழில் வாழ்க்கை

### வெர்தெர் பிரெமென்

இவர் 31 ஜனவரி 2008ல் வெர்தெர் பிரெமென் என்னும் ஜெர்மானிய சங்கத்திற்கு 30 சூன் 2011 வரை விளையாடுவாதற்காக €5 மில்லியன் தொகைக்கு ஒப்பந்தமானார். வெர்தர் பிரெமனில் ஓசில் எண் 11 போட்டியுடை அணிந்து விளையாடினார்.  
சால்கெ 04 அணியிலிருந்து கசப்புடன் வெளியேறிய ஓசில், வெர்தெர் பிரெமனுடனான முதல் பருவத்தில் டிஎஃப்பி போகல் கோப்பையைக் கைப்பற்ற உதவினார்; பெர்லினில் நடைபெற்ற அக்கோப்பையின் இறுதிப்போட்டியில் பாயெர் லெவர்குசன் அணியினை 1-0 என்று இலக்குக் கணக்கில் வெர்தெர் பிரெமென் வீழ்த்தியது. இறுதிப் போட்டியின் ஒற்றை கோல் ஓசிலால் அடிக்கப்பட்டது. மேலும், அப்பருவத்தில் யூஈஎஃப்ஏ கோப்பையின் இறுதிப் போட்டியையும் வெர்தெர் பிரெமென் எட்டியது; இறுதிப் போட்டியில் உக்ரைன் நாட்டு அணியான "சக்தர் டோனக்சிடம்" தோல்வியைத் தழுவியது.
# மெசுத் ஓசில்

## கழகத் தொழில் வாழ்க்கை

### ரியல் மாட்ரிட்

17 அக்டோபர் 2010ல் €15 மில்லியன் இடமாற்று தொகையைப் பெற்றுக் கொண்டு ஓசிழை ரியால் மாட்ரிட் அணுக்கு மாற்ற வெர்தெர் ப்ரெமென் ஒப்புக்கொண்டது. ரியால் மாட்ரிட் அணுக்காக அவர் விளையாடிய முதல் ஆட்டம் 22 ஆகஸ்டில் ஹர்குலெஸ் அணியுடனான போட்டியாகும். இதில் ரியால் மாட்ரிட் 3க்கு 1 என்ற வித்தியாசத்தில் ஹர்குலெஸ் அணியை தோற்கடித்தது.
லாலிகா தொடரில் ரியால் மாட்ரிட் இற்கான தனது கன்னி போட்டியில் 62ம் நிமிடத்தில் ஏன்ஞ்சல் டி மரியா(Ángel di María) இற்கு பதிலாக மெல்லோர்கா(mallorca) கழகத்திற்கு எதிரான போட்டியில் களமிறங்கினார்.அப்போட்டி 0–0 கோல் கணக்கில் வெற்றி தோல்வி இன்றி முடிவடைந்தது.
# மெசுத் ஓசில்

## கழகத் தொழில் வாழ்க்கை

### ஆர்சனல்

செப்டம்பர் 2, 2013, அன்று இங்கிலாந்தின் ஆர்சனல் அணிக்கு மாற்றலாக உடன்பட்டார். அதிகாரபூர்வமாக அறிவிக்கப்படாவிடினும், மாற்றலாவதற்கும் ஐந்து வருட பிணைய ஒப்பந்தத்திற்குமாக தோராயமாக ₤42.5 மில்லியன் தொகை கொடுக்கப்பட்டதாக நம்பப்படுகிறது; இது உண்மையெனில், வரலாற்றில் அதிக அளவிற்கு விலை போன செருமானிய வீரர் "மெசுத் ஓசிலே" ஆவார். ஆர்சனல் அணியில் 11-ஆம் எண் சட்டையுடன் தாக்கும் நடுக்கள வீரராக ஆடி வருகிறார்.  
தனது முதல் பருவத்தில் (2013-14) ஆர்சனல் அணி, எஃப் ஏ கோப்பையை வெல்ல உதவினார். ஆர்சனல் அணி ஒன்பதாண்டுகளுக்குப் பிறகு வென்ற முதல் கோப்பை இதுவேயாகும்.
# மெசுத் ஓசில்

## சர்வதேச விளையாட்டு வாழ்க்கை

2006 செப்டம்பரில் ஓசிழ் ஜெர்மனியின் 17 வயதிற்குட்பட்டவர்களுக்கான அணிக்கு தேர்ந்தெடுக்கப்பட்டார். பின்னர் 2007ல் 21 வயதுக்கு உட்பட்டவர்களுக்கான அணியில் உறுப்பினரானார். 29 சூன் 2009ல் நடைபெற்ற U-21 யுரோபியன் சாம்பியன்ஷிப் ( U-21 European Championship) இறுதிப்போட்டியில் இங்கிலாந்துடன் 4க்கு 1 என்ற கோல் வித்தியாசத்தில் ஜெர்மானிய அண்இ வெற்றிபெற காரணமாக இருந்தார். 11 பெப்ரவரி 2009ல் நடந்த நோர்வே உடனான நட்புறவு போட்டி, இவர் ஜெர்மனி தேசிய அணிக்காக விளையாடிய முதல் போட்டியாகும். ஓசிழ் ஜெர்மன் தேசிய அணிக்கான தனது முதலாவது கோலை ளெவெர்குசென்(Leverkusen)ல் தென்னாப்பிரிக்காவுக்கெதிரான தனது மூன்றாவது போட்டியில் அடித்தார்.
# மெசுத் ஓசில்

## சர்வதேச விளையாட்டு வாழ்க்கை

### 2010 உலகக்கோப்பை

ஓசிழ் 2010 உலகக்கோப்பை போட்டிகளில் ஜெர்மனி தேசிய அணிக்கு விளையாடத் தெரிவானார். முதல் நான்கு போட்டிகளிலும் திறமையுடன் விளையாடினார். கானா அணிக்கெதிரான போட்டியில் கடினமான கோலை அடித்தது மூலம் ஜெர்மனிக்கு குழுவில் முதலாவது இடத்தை உறுதிப்படுத்தினார். 27 சூன் 2010ல் இங்கிலாந்துடனான போட்டியில் நான்காவது கோலை போட தோமஸ் முலாருக்கு உதவினார். இது இங்கிலாந்துடனான 16 ஆவது தொடர் வெற்றியாகும். இப்போட்டியில் 4க்கு 1 என்ற கோல் வித்தியாசத்தில் ஜெர்மன் அணி இங்கிலாந்து அணியை தோற்கடித்தது. கால் இறுதியில் ஆர்ஜன்டினா உடனான போட்டியில் மிரோசலாவ் குளோசே இற்கு பந்தைக் கடத்தியது மூலம் இரண்டாவது கோலை போட உதவினார். இப்போட்டியில் 4க்கு 1 என்ற வித்தியாசத்தில் ஜெர்மன் அணி ஆர்ஜன்டினா அணியை தோற்கடித்தது. பிபா இவரை தங்கப்பந்து (Golden Ball) விருதுக்கான 10 பேர்களில் ஒருவராக பரிந்துரை செய்தது.
# மெசுத் ஓசில்

## சர்வதேச விளையாட்டு வாழ்க்கை

### சர்வதேச கோல்கள்

| # | தேதி | இடம் | எதிரணி | ஸ்கோர் | போட்டி |
| --- | --- | --- | --- | --- | --- |
| 1 | 5 செப்டம்பர் 2009 | பே எரீனா, லெவர்குசென், ஜெர்மனி | **2**–0 | நட்பு ரீதியான போட்டி |  |
| 2 | 23 சூன் 2010 | கால்பந்து நகரம், ஜொஹனஸ்பர்க், தென்னாப்பிரிக்கா | **1**–0 | 2010 பிபா உலகக் கோப்பை |  |
| 3 | 8 அக்டோபர் 2010 | ஒலிம்பிக் அரங்கம், பெர்லின், ஜெர்மனி | **2**–0 | யூஈஎஃப்ஏ யூரோ 2012 கோப்பை தகுதிச்சுற்று |  |
| <small>*Correct as of 8 October 2010*</small> | } |  |  |  |  |
# மெசுத் ஓசில்

## தொழில்முறை வாழ்க்கைப் புள்ளிவிவரங்கள்

*இற்றைபடுத்தப் பட்ட தேதி: அக்டோபர் 23, 2010*
| சங்க அணி | ஆண்டு | லீக் | கோப்பை | ஐரோப்பா | மொத்தம் |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ஷால்கே 04 | 2006–07 | 19 | 0 | 1 | 1 | 0 | 0 | 1 | 0 | 0 | 21 | 0 | 1 |
| 2007–08 | 11 | 0 | 4 | 1 | 1 | 0 | 4 | 0 | 0 | 16 | 1 | 4 |  |
| வெர்தெர் பிரெமென் | 2007–08 | 12 | 1 | 1 | 0 | 0 | 0 | 2 | 0 | 0 | 14 | 1 | 1 |
| 2008–09 | 28 | 3 | 15 | 5 | 2 | 1 | 14 | 0 | 7 | 47 | 5 | 23 |  |
| 2009–10 | 31 | 9 | 17 | 5 | 0 | 2 | 8 | 0 | 7 | 44 | 9 | 26 |  |
| 2010–11 | — | 1 | 0 | 1 | — | 1 | 0 | 1 |  |  |  |  |  |
| ரியால் மாட்ரிட் | 2010–11 | 8 | 2 | 4 | 0 | 0 | 0 | 3 | 1 | 2 | 11 | 3 | 6 |
# மெசுத் ஓசில்

## சாதனைகள்

### கழகம்

;வெர்தெர் பிரெமென்
- டிஃப்பி-பொகல் : 2009  
;ரியல் மாட்ரிட்
- லா லீகா : 2011-12
- கோபா டெல் ரே : 2010-11
- எசுப்பானிய உன்னதக் கோப்பை : 2012  
;ஆர்சனல்
- எஃப் ஏ கோப்பை : 2013-14
# மெசுத் ஓசில்

## சாதனைகள்

### நாடு

யுடன் ஓசில்.]]
;செருமனி
- ஃபிஃபா உலகக்கோப்பை: 2014
- 21 வயதுக்குட்பட்டோருக்கான ஐரோப்பியக் கோப்பை : 2009  
;தனியர்
# மெசுத் ஓசில்

## தனிப்பட்ட வாழ்க்கை

ஓசிழின் சகோதரர் முட்லுவும் ஒரு கால்பந்தாட்ட வீரர் ஆவார்.இவர் கெல்சென்கிர்செனிலுள்ள ஹெலெர் 06 என்னும் அணிக்காக விளையாடி வருகிறார்.இவர் மூன்றாவது தலைமுறை ஜெர்மன் வாழ் துருக்கி இனத்தை சார்ந்தவர்.இவரின் மூதாதையர்கள் வட துருக்கியிலிருந்து வந்த டெவ்ரெக், சொங்குல்தக் இனத்தை சார்ந்தவர்.இவர் அவரின் ஒவ்வொரு போட்டியின் போதும் அவதானமாக இருக்க போட்டி ஆரம்பிக்கும் முன் குர்ஆன் ஓதுவார்.இவர் பேட்டி ஒன்றின் பொது "நான் ஒவ்வொரு போட்டியின் முன்னும் இதை செய்து வருகிறேன் மற்றும் தொழுகிறேன் இவ்வேளையில் எனது அணி வீரர்கள் என்னுடன் கதைக்க முடியாது என அறிவார்கள் " என தெரிவித்தார்.
# 1836

**1836** (**(MDCCCXXXVI**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் புதன்கிழமையில் ஆரம்பமானது.
# 1836

## நிகழ்வுகள்

- சனவரி 12 – சார்ல்ஸ் டார்வினுடன் எச்.எம்.எசு. பீகிள் கப்பல் சிட்னிக்கு வந்தது.
- பெப்ரவரி 25 – சாமுவேல் கோல்ட் சுழல் துப்பாக்கிக்கான காப்புரிமத்தைப் பெற்றார்.
- மார்ச் 6 – அலாமோ சண்டை முடிவடைந்தது. 182 டெக்சான்கள் 5000 மெக்சிக்கர்களினால் கொல்லப்பட்டனர்.
- மார்ச் 17 - டெக்சாசில் அடிமை வர்த்தகம் தடை செய்யப்பட்டது.
- ஏப்ரல் 20 – விஸ்கொன்சின் பிரதேசம் உருவாக்கப்பட்டது.
- மே 15 – பிரான்சிசு பெய்லி சூரிய கிரகணம் ஒன்றை அவதானிக்கும் போது தென்பட்ட நிகழ்வு *பெய்லியின் முத்துக்கள்* (Bailey's beads) என அழைக்கப்பட்டது.
- ஜூன் 15 – ஆர்கன்சா ஐக்கிய அமெரிக்காவின் 25வது மாநிலமாக சேர்க்கப்பட்டது.
- ஜூலை 27 – தெற்கு ஆஸ்திரேலியாவின் அடிலெயிட் நகரம் அமைக்கப்பட்டது.
- ஜூலை 30 – முதலாவது ஆங்கிலச் செய்திப்பத்திரிகை ஹவாயில் வெளிவந்தது.
- செப்டம்பர் 11 – தென் அமெரிக்காவில் ரியோகிராண்டென்ஸ் குடியரசு அமைக்கப்பட்டது.
- அக்டோபர் 24 – ஏ. பிலிப்ப்ஸ் என்பவர் தீக்குச்சிக்கான காப்புரிமம் பெற்றார்.
- டிசம்பர் 15 – வாசிங்டனில் அமெரிக்க காப்புரிம அலுவலகம் தீக்கிரையானது.
: பெய்லியின் முத்துக்கள்]]
- டிசம்பர் 26 – தெற்கு ஆஸ்திரேலியா என்ற குடியேற்ற நாடு அறிவிக்கப்பட்டது.
- டிசம்பர் 27 - இங்கிலாந்தின் வரலாற்றில் மிக மோசமான புயல் சசெக்ஸ் நகரில் இடம்பெற்றது. 8 பேர் கொல்லப்பட்டனர்.
- டிசம்பர் 28 – மெக்சிக்கோவின் விடுதலையை ஸ்பெயின் ஏற்றுக் கொண்டது.
- டிசம்பர் 30 – சென் பீட்டர்ஸ்பேர்க் நகரில் லீமன் அரங்கு தீக்கிரையானதில், 800 பேர் உயிரிழந்தனர்.
# 1836

## நிகழ்வுகள்

### தேதிகள் அறியப்படாதவை

- தமிழ் மணி மிசினரி வில்லியம் சேலேன்சோ என்பவரால் நியுசிலாந்தில் கண்டெடுக்கப்பட்டது.
- இலங்கையின் திருத்தூதரக மறையாட்சி வட்ட ஆளுநராக (Vicar apostolic) தமசீன் ஆயர் வின்சென்ட் டி ரொசாரியோ போப்பாண்டவரால் நியமிக்கப்பட்டார்.
- "த கொழும்பு ஜேர்னல்" எனும் ஆங்கில இதழ் இலங்கையின் ஆள்பதி சேர் ரொபேர்ட் வில்மட் கோட்டலின் நிருவாகத்தில் வெளியிடப்பட்டது.
- ஏற்றுமதி, இறக்குமதிகளுக்கு முதன் முதலாக இலங்கையில் வரி அறவிடப்பட்டது.
# 1836

## பிறப்புகள்

- பெப்ரவரி 18 - ஸ்ரீ ராமகிருஷ்ணர், (இ. 1886)
- மாம்பழக் கவிச்சிங்க நாவலர் (இ. 1864)
# 1836

## இறப்புகள்

- ஜூன் 28 - ஜேம்ஸ் மாடிசன், ஐக்கிய அமெரிக்காவின் நான்காவது குடியரசுத் தலைவர் (பி. 1751)
# சீலாந்து சண்டை

**சீலாந்து சண்டை** (*Battle of Zeeland*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை ஆகும். இது நெதர்லாந்து சண்டையின் ஒரு பகுதியாகும். இதில் நாசி ஜெர்மனியின் படைகள் நெதர்லாந்தின் சீலாந்துப் பகுதியைத் தாக்கிக் கைப்பற்றின.  
மே 10, 1940 அன்று ஜெர்மனியின் மேற்குப் போர்முனைத் தாக்குதல் தொடங்கியது. பெல்ஜியம், பிரான்சு, லக்சம்பர்க் மற்றும் நெதர்லாந்து ஆகிய நான்கு நாடுகளையும் ஒரே நேரத்தில் ஜெர்மானியப் படைகள் தாக்கின. நான்கு நாட்கள் சண்டைக்குப் பிறகு மே 14ம் தேதி நெதர்லாந்திய அரசு சரணடைந்தது. ஆனால் அந்நாட்டு சீலாந்து மாகாணத்திலிருந்த படைகள் சரணடைய மறுத்து விட்டன. மேலும் நான்கு நாட்கள் ஜெர்மானியரை எதிர்த்துப் போரிட்டு வந்தன. அவர்களுக்கு ஆதரவாக பிரெஞ்சுப் படைகளும் இச்சண்டையில் பங்கேற்றன. ஆனால் மேற்குப் போர்முனையெங்கும் ஜெர்மானியப் படைகள் எளிதில் வெற்றி பெற்றதால், சீலாந்து பிரதேசத்தில் நெதர்லாந்துப் படைகளின் எதிர்ப்பு அர்த்தமற்றுப் போனது. மே 18ம் தேதி சுற்றி வளைக்கப்பட்ட நெதர்லாந்துப் படைகள் சரணடைந்தன.
# ராஜு சிறீதர்

**சின்னராசு சிறீதர்**, தருமபுரி மாவட்டம் பாப்பிரெட்டிப்பட்டியைச் சேர்ந்த 27 வயது வில்வித்தை வீரர். இவர் 2010 காமன்வெல்த் போட்டிகளில் " கூட்டம்பு " குழு பிரிவில் ரித்துல் சாட்டர்ஜீ, ஜிக்னேசு ஆகியோருடன் இணைந்து வெள்ளிப்பதக்கம் வென்றுள்ளார். இவர் தற்போது இராணுவத்தில் அவில்தாராகப் பணிபுரிகிறார். இவரது தந்தை சின்னராசு ஒரு நெசவுத் தொழிலாளி.
# ராஜு சிறீதர்

## வெற்றிகள்

காமன்வெல்த் விளையாட்டு போட்டியுடன் சேர்த்து, ஸ்ரீதர் பெற்ற 23 பதக்கங்களில், 12 தங்கப் பதக்கங்கள், 5 வெண்கலப் பதக்கங்கள், 6 வெள்ளிப் பதக்கங்கள் ஆகியவை அடங்கும். இந்தோனேசியா, சீனா, பர்க்கி, குரோஷியா போன்ற நாடுகளில் நடந்த வில்வித்தை போட்டிகளில் இவர் பதக்கம் பெற்றுள்ளார்.
# வலிய எலும்பே! வழுவழுப்பான மூட்டே! (நூல்)

**வலிய எலும்பே! வழுவழுப்பான மூட்டே!** என்பது முடநீக்கியல் துறையியல் பேராசிரியர் மருத்துவர் கோ. அன்பழகன் எழுதி தமிழ்முனை பதிப்பகம் வெளியிட்ட மருத்துவத் தமிழ் நூல். இந்நூலுள் டென்னிஸ் முழங்கை, சிறுகீறல் அறுவைசிகிச்சை, குதிக்கால் வலி, மணிக்கட்டு வலி, எலும்பு நைவு, ஊதைசார் மூட்டழற்சி, படிகத்தேக்க நோய், எலும்புருக்கி நோய், சர்க்கரை நோய்க் கால்புண், எலும்புக் குடமத் தொற்று மற்றும் எலும்பு வங்கி ஆகிய பத்து தலைப்புகளில் மருத்துவக் கட்டுரைகளும் இணைப்பாக மருத்துவ மாமேதை மறைமலை அடிகளார் எனும் தலைப்பிலான பகுதியும் உள்ளன.
# வலிய எலும்பே! வழுவழுப்பான மூட்டே! (நூல்)

## சிறப்பு

- இந்த நூலுக்கு 2012 ஆம் ஆண்டிற்கான தமிழ்ப்பேராய விருதுகளில் ஒன்றான பெ. நா. அப்புசாமி அறிவியல் தமிழ் விருது வழங்கப்பட்டுள்ளது.
# பாரதிய ஜனசங்கம்

**பாரதிய ஜன சங்கம்** (*Bhartiya Jan Sangh*)(இந்தி:ஜன் சங்) 1951 முதல் 1977 வரை இயங்கிய ஓர் அரசியல் கட்சியாகும். இது பின்னர் இந்தியாவின் முன்னணிக் கட்சிகளில் ஒன்றான பாரதிய ஜனதா கட்சியாக உருவெடுத்தது. 21 அக்டோபர் 1951 அன்று தில்லியில் ராஷ்டிரிய சுயம்சேவாக் சங்கம் என்னும் ஆர். எஸ். எஸ் உடன் கலந்தாலோசித்து சியாமா பிரசாத் முகர்ஜியால் நிறுவப்பட்டது. கட்சியின் சின்னமாக தீபம் (விளக்கு) இருந்தது. 1952ஆம் ஆண்டு நாடாளுமன்றத் தேர்தலில் மூன்று இடங்களில் வென்றது. 1967ஆம் ஆண்டு பொதுத் தேர்தலில் கூடுதலான இடங்களை வென்றது. சியாமா பிரசாத் முகர்ஜிக்குப் பின்னர் தீனதயாள் உபாத்தியாயா தலைவரானர்.
# பாரதிய ஜனசங்கம்

## தலைவர்களின் காலவரிசை பட்டியல்

| 1 | சியாமா பிரசாத் முகர்ஜி | 1951–52 |
| --- | --- | --- |
| 2 | மௌலி சந்திர சர்மா | 1954 |
| 3 | பிரேம் நாத் டோக்ரா | 1955 |
| 4 | தேபபிரசாத் கோஷ் | 1956–59 |
| 5 | பிதாம்பர் தாஸ் | 1960 |
| 6 | அவசரல ராமராவ் | 1961 |
| (4) | தேபாபிரசாத் கோஷ் | 1962 |
| 7 | ரகு வீரா | 1963 |
| (4) | தேபாபிரசாத் கோஷ் | 1964 |
| 8 | பச்ராஜ் வியாஸ் | 1965 |
| 9 | பால்ராஜ் மாதோக் | 1966 |
| 10 | தீனதயாள் உபாத்தியாயா | 1967–68 |
| 11 | அடல் பிஹாரி வாஜ்பாய் | 1968–72 |
| 12 | லா. கி. அத்வானி | 1973–77 |
| மேலும் பார்க்க பாரதிய ஜனதா கட்சியின் தேசியத் தலைவர்கள் | } |  |
# பெ. சீனிவாசன்

**பெ. சீனிவாசன்** (P. Seenivasan)( இ. ஜனவரி 5 2009 ) திராவிட முன்னேற்றக் கழகத்தைச் சேர்ந்த ஓர் இந்திய அரசியல்வாதியும் தமிழக சட்டமன்ற மேனாள் உறுப்பினரும் ஆவார். இவர் 1971 முதல் 1972 வரை தமிழக சட்டமன்ற அவையின் துணைத்தலைவராகவும் பணியாற்றியுள்ளார். தமிழக சட்டமன்றத்திற்கு விருதுநகர் தொகுதியிலிருந்தும் , சிவகாசி சட்டமன்றத் தொகுதியிலிருந்தும் திராவிட முன்னேறக் கழகத்தின் சார்பாக 1967, 1971 மற்றும் 1989 ஆண்டுகளில் தேர்ந்தெடுக்கப்பட்டார்.
# பெ. சீனிவாசன்

## அரசியல்

தமிழக மாணவர்கள் இந்தி எதிர்ப்புச் சங்கம் என்ற அமைப்பு உருவாக்கப்பட்டது. அதன் உறுப்பினர்களாகத் தமிழகமெங்கிலும் உள்ள கல்லூரிகளின் மாணவர் சங்க தலைவர்கள் இருந்தனர். அவர்களில் பெ. சீனிவாசனும் இருந்தார்.
இந்தித் திணிப்பு எதிர்ப்புப் போராட்டம் 1965 இல் பொதுவான காங்கிரசு எதிர்ப்பு இயக்கம், 1967ஆம் ஆண்டு பொதுதேர்தலில் அதனைத் தோல்வியடையச் செய்யும் நோக்கத்தோடு மாறியது. 20 பிப்ரவரி 1966இல் சங்கத்தின் முதல் மாநில அளவிலான மாநாடு நடந்தது. அதில் பங்கேற்ற இராஜாஜி மாணவர்களைக் காங்கிரசின் தோல்விக்காக உழைக்குமாறு வேண்டுகோள் விடுத்தார். 1967 தேர்தலில் மாணவர் தலைவர் பெ. சீனிவாசன் காமராஜருக்கு எதிராக விருதுநகர் சட்டமன்றத் தொகுதியில் போட்டியிட்டார். தமிழகத்தின் அனைத்துப் பகுதிகளிலிருந்தும் மாணவர்கள் விருதுநகர் வந்து சீனிவாசனுக்காகப் பிரசாரம் செய்து பெரும் வெற்றியைத் தேடித் தந்தனர்.
# வாசுகி கணேசானந்தன்

**வாசுகி கணேசானந்தன்** (*V. V. "Sugi" Ganeshananthan*, பிறப்பு: 1980) அமெரிக்க ஆங்கிலப் புதின எழுத்தாளரும், கட்டுரையாளரும், ஊடகவியலாளரும் ஆவார். இலங்கைத் தமிழ் வம்சாவளியைச் சேர்ந்தவர். இவரது ஆக்கங்கள் *கிரந்தா*, *தி வாசிங்டன் போஸ்ட்* உட்படப் பல முன்னணிப் பத்திரிகைகளிலும், ஊடகங்களிலும் வெளிவந்துள்ளன.  
இலங்கை, வட அமெரிக்காவைப் பின்னணியாகக் கொண்டு வாசுகி எழுதிய *லவ் மேரேஜ்* (காதல் கல்யாணம்) என்ற புதினம் ஏப்ரல் 2008-இல் வெளியிடப்பட்டது. இப்புதினம் 2008 ஆம் ஆண்டின் சிந்த புத்தகங்களில் ஒன்றாக *தி வாசிங்டன் போஸ்ட்* பெயரிட்டது. அத்துடன் ஆரஞ்சுப் பரிசுக்கான நீண்ட பட்டியலில் இடம்பெற்றது. "பார்ன்ஸ்-நோபல்" புதிய எழுத்தாளர்களின் பெரும் கண்டுபிடிப்பு" தேர்வாகவும் தேர்ந்தெடுக்கப்பட்டது. இந்நூல் 2024 ஆம் ஆண்டு புனைவுகளுக்கான கரோல் சீல்ட்சு பரிசையும், 2024 ஆம் ஆண்டிற்கான புனைகதைக்கான பெண்கள் பரிசையும் பெற்றது..
# வாசுகி கணேசானந்தன்

## வாழ்க்கைக் குறிப்பு

வாசுகி கேம்பிரிஜ், மாசசூசெட்ஸ், ஆர்வர்டு கல்லூரியில் 2002-ஆம் ஆண்டில் தனது பட்டப்படிப்பை முடித்து, அயோவா பல்கலைக்கழகத்தில் 2005-ஆம் முதுகலைப் பட்டத்தையும், பின்னர் கொலம்பியா பல்கலைக்கழகத்தில் ஊடகவியல் துறையில் 2007-ஆம் ஆண்டில் முதுகலைப் பட்டத்தையும் பெற்றார். மிச்சிகன் பல்கலைக்க்ழகத்தில் வருகைதரு பேராசிரியராகப் பணியாற்றினார்.  
தெற்காசியப் பத்திரிகையாளர் சங்கத்தின் துணைத் தலைவராகப் பணியாற்றிய வாசுகி, இப்போது ஆசிய அமெரிக்க எழுத்தாளர்கள் பட்டறை வாரியத்திலும், ஆர்வர்டு கிரிம்சன் பட்டதாரி வாரியத்திலும் பணியாற்றுகிறார்.
# மாங்குளம் கல்வெட்டுகள்

**மாங்குளம் கல்வெட்டு** என்பது தமிழ்நாட்டின் மாங்குளம் பகுதியில் கண்டு பிடிக்கப்பட்ட ஒரு தமிழ் பிராமிக் கல்வெட்டு ஆகும். கிமு மூன்றாம் நூற்றாண்டைச் சேர்ந்ததாகக் கருதப்படும் இக் கல்வெட்டே இதுவரை அறியப்பட்டவற்றுள் மிகவும் பழமையான தமிழ்ப் பிராமிக் கல்வெட்டு ஆகும். தமிழக வரலாற்றைப் பொறுத்தவரை மிகவும் முக்கியம் வாய்ந்ததாகக் கருதப்படும் இக் கல்வெட்டு, சங்ககால அரசன் பாண்டியன் நெடுஞ்செழியனைப் பற்றிக் குறிப்பிடுகிறது.  
இக் கல்வெட்டு 1882 ஆம் ஆண்டு ராபர்ட் செவெல் என்பவரால் முதன் முதலில் கண்டறியப்பட்டது எனினும், 1906 ஆம் ஆண்டில் கே. வி. சுப்பிரமணிய ஐயரால் மீண்டும் கண்டுபிடிக்கப்பட்டது. இதனை ஆய்வு செய்த அவர் இது பற்றிய விரிவான விளக்கங்களுடன் 1924 ஆம் ஆண்டில் இடம்பெற்ற அனைத்திந்திய கீழைத்தேச மாநாட்டின் மூன்றாவது அமர்வில் "பாண்டிய நாட்டின் மிகப்பழைய நினைவுச் சின்னங்களும் கல்வெட்டுக்களும்" என்னும் தலைப்பில் கட்டுரை ஒன்றை வாசித்தார்.
# மாங்குளம் கல்வெட்டுகள்

## கல்வெட்டுச் செய்திகள்

பெரும்பாலும் இக் கல்வெட்டுச் செய்திகள் அனைத்துமே பாறைக் குகைகளில் சமண முனிவர்கள் அமர்ந்து கொள்ளவும், படுத்து உறங்கவும், பாறைகளைச் செப்பனிட்டு வழவழப்பாக அமரும் வண்ணம் செய்து கொடுத்ததையே கூறுகின்றன.
- கல்வெட்டு 1
:நந்த ஸிரிகுவன் என்ற சமண முனிவருக்குச் சங்க காலப் பாண்டிய மன்னன் நெடுஞ்செழியன் பணியாள் கடலன் வழுதி என்பவர் பாளிய் (சமணர் இருக்கை) அமைத்துக் கொடுத்துள்ளார்.
- கல்வெட்டு 2
:நெடுஞ் செழியனுடைய சகலனாகிய, இளஞ்சாடிகனின் தந்தை சடிகான் கணிய நந்தாஸிரியருக்கு பள்ளியைத் தர்மம் செய்துள்ளார்.
- கல்வெட்டு 3
:வெள் அறைய் என்னும் ஊரிலுள்ள, வணிகக்குழுவைச் சேர்ந்த அந்தை அஸீதன் என்னும் ஒரு முத்து வணிகன் கணிய நதாஸிரியருக்கு பிணஉ (சன்னல், கயிறுகட்டு, பிளவு) கொடுத்ததைக் கூறுகிறது.
- கல்வெட்டு 4
:நத்தி என்ற சமண முனிக்கு பாறையைக் கொட்டிக் கொடுத்துள்ளதைக் கூறுகிறது.
- கல்வெட்டு 5
:சந்திரிதன் கொடுபித்தோன்.
- கல்வெட்டு 6
:இந்தப் பாறையைக் கொட்டிக் கொடுத்தவர் வெள் அறை என்னும் ஊரிலுள்ள வணிகக் குழுக்கள் ஆவர்.
# மிக்-25

**மிக் 25** என்பது ஒலியின் வேகத்தை விட மிக வேகமாகச் சென்று இடைமறித்து தாக்கும், உளவு பார்க்கும் மற்றும் குண்டுவீசும் விமானம் ஆகும். இவ்விமானம் மிகோயன் குருவிச் நிறுவனத்தால் சோவியத் வான்படைக்காக வடிவமைக்கப்பட்டது. இவ்விமானத்தின் முன்மாதிரி 1964 ஆம் ஆண்டு தயாரிக்கப்பட்டு 1970 ஆம் ஆண்டு சோவியத் வான்படையில் சேர்க்கப்பட்டது. இவ்விமானத்தின் அதிகபட்ச வேகம் (மேக் 2.83+) மற்றும் சக்தி வாய்ந்த ராடர் ஐக்கிய அமெரிக்காவை மக்டொனல் டக்ளஸ் எப்-15 ஈகிள் என்னும் விமானத்தைத் தயாரிக்கத் தூண்டியது. மிக் 25 விமானத்தின் தயாரிப்பானது 1984 ஆம் ஆண்டு 1,190 விமானங்களைத் தயாரித்த பின்பு முடித்துக்கொள்ளப்பட்டது. இவ்விமானம் இன்று ரஷ்யா மற்றும் முன்னாள் சோவியத் நாடுகள் சிலவற்றில் சேவையில் உள்ளது
# மிக்-25

## வெளியிணைப்புகள்

;பொதுவான தகவல்கள்
- MiG-25 page on GlobalSecurity.org
- MiG-25/31 at Greg Goebel's Air Vectors site
- MiG-25 page on Milavia.net
- MiG-25 vs. SR-71 Blackbird discussion
- MiG-25 Foxbat at Russian Military Analysis
- Foxbat and Foxhound - Australian Aviation
- Recce Incursion - Famous incident of IAF MiG-25 intruding into Pakistan airspace
- Photo Russian MiG-25 in flight - 2007
# திருப்பரங்குன்றம்

**திருப்பரங்குன்றம்** (ஆங்கிலம்:Thiruparankundram), இந்தியாவின் தமிழ்நாடு மாநிலத்தில் அமைந்துள்ள மதுரை மாநகராட்சியின் ஒரு பகுதியாகும். இந்தப் பகுதி தமிழ்நாடு உள்ளாட்சி அமைப்புகளில் முன்பு பேரூராட்சியாக இருந்தது. பின்னர் மூன்றாம் நிலை நகராட்சியாகத் தரம் உயர்த்தப்பட்டது. கடந்த 2011 ஆம் ஆண்டு நடைபெற்ற தமிழ்நாடு உள்ளாட்சி அமைப்புத் தேர்தலின் போது மதுரை மாநகராட்சியின் 4-வது மண்டலத்தின் 96-வது வார்டில் இணைக்கப்பட்டது. மதுரை நகரத்திலிருந்து 8 கிலோ மீட்டர் தொலைவில் திருப்பரங்குன்றம் முருகன் கோவில் அமைந்துள்ளது. இது முருகனின் அறுபடைவீடுகளில் ஒன்றாகும். திருப்பரங்குன்றம் சட்டமன்றத் தொகுதி விருதுநகர் மக்களவைத் தொகுதிக்கு உட்பட்டதாகும்.
# திருப்பரங்குன்றம்

## மக்கள் வகைப்பாடு

இந்தப் பகுதியில் இந்திய 2001 மக்கள் தொகை கணக்கெடுப்பின்படி 39,009 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். திருப்பரங்குன்றம் மக்களின் சராசரி கல்வியறிவு 76% ஆகும், இதில் ஆண்களின் கல்வியறிவு 81%, பெண்களின் கல்வியறிவு 70% ஆகும். இது இந்திய தேசிய சராசரி கல்வியறிவான 59.5% விட கூடியது. திருப்பரங்குன்றம் மக்கள் தொகையில் 11% ஆறு வயதுக்குட்பட்டோர் ஆவார்கள்.
# திருப்பரங்குன்றம்

## போக்குவரத்து

### இருப்புப்பாதை

தமிழ்நாட்டின் வடக்கு, தெற்கு, கிழக்கு மற்றும் மேற்குப் பகுதிகளை இருப்புப் பாதை மூலம் இணைக்கும் திருப்பரங்குன்றம் தொடருந்து நிலையம் இங்கு அமைந்துள்ளது.
# திருப்பரங்குன்றம்

## ஆன்மீகத் தலங்கள்

- திருப்பரங்குன்றம் முருகன் கோவில்
- திருப்பரங்குன்றம் பரங்கிநாதர் கோயில்
- திருப்பரங்குன்றம் தர்கா
# திருப்பரங்குன்றம்

## இதனையும் காண்க

- மதுரை மாநகராட்சி
# ராட்டர்டாம் பிளிட்ஸ்

**ராட்டர்டாம் பிளிட்ஸ்** (*Rotterdam Blitz*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு குண்டுவீச்சு நிகழ்வு. இது நெதர்லாந்து சண்டையின் ஒரு பகுதியாகும். இதில் நாசி ஜெர்மனியின் வான்படைகள் ராட்டர்டாம் நகரின் மீது குண்டுவீசி பெரும் நாசம் விளைவித்தது. ”பிளிட்ஸ்” என்ற இடாய்ச்சு சொல்லுக்கு மின்னலென்று பொருள். ஜெர்மானியத் தரைப்படையின் மின்னலடித் தாக்குதல் (பிளிட்ஸ்கிரீக்) முறையின் பெயரையே ஜெர்மானிய வான்படை குண்டுவீச்சுகளுக்கும் மேற்கத்திய ஊடகங்கள் பயன்படுத்தியதால், இந்த குண்டுவீச்சும் “ராட்டர்டாம் பிளிட்ஸ்” என்று வழங்கப்படுகிறது.  
மே 10, 1940 அன்று ஜெர்மனியின் மேற்குப் போர்முனைத் தாக்குதல் தொடங்கியது. பெல்ஜியம், பிரான்சு, லக்சம்பர்க் மற்றும் நெதர்லாந்து ஆகிய நான்கு நாடுகளையும் ஒரே நேரத்தில் ஜெர்மானியப் படைகள் தாக்கின. ராட்டார்டாம் நகரைக் கைப்பற்ற ஜெர்மானியப் படைகள் செய்த முயற்சியில் அவர்கள் வெற்றி பெறவில்லை. இதே போல நெதர்லாந்தின் பிற பகுதிகளிலும் ஜெர்மானியத் தளபதிகள் திட்டமிட்டபடி வேகமாக முன்னேற முடியவில்லை. இதனால் நெதர்லாந்து அரசை அச்சுறுத்தி சரண்டைய வைக்க ஜெர்மானியப் போர்த்தலைமையகம் முடிவு செய்தது. ராட்டர்டாம் நகரம் சரணடையவில்லையென்றால் லுஃப்டவாஃபேவின் குண்டுவீச்சுக்கு ஆளாகும் என்று நெதர்லாந்து அதிகாரிகளுக்கு எச்சரிக்கை விடுக்கப்பட்டது. நெதர்லாந்து சரணடைய விதிக்கப்பட்டிருந்த காலக்கெடு நெருங்கியதால், லுஃப்ட்வாஃபேயின் குண்டு வீசி விமானங்கள் ராட்டர்டாம் நகரை அழிக்க அனுப்பப்பட்டன. அவை ராட்டர்டாமை நெருங்கும் முன்பே அந்நகரம் சரணடைந்து விட்டது. ஆனால் இந்த செய்தியை வானொலி மூலம் அனைத்து விமானங்களுக்கும் தெரிவித்து குண்டுவீச்சை ரத்து செய்யும் முன், சில குண்டுவீசிகள் ராட்டர்டாம் நகரை அடைந்து தங்கள் குண்டுகளை வீசிவிட்டன. மொத்தம் 1150, ஐம்பது கிலோ குண்டுகளும் 158 இருநூற்று ஐம்பது கிலோ குண்டுகளும் வீசப்பட்டன. இந்த குண்டுகளால் நகரில் பெருந்தீ மூண்டு சுமார் 25,000 கட்டிடங்கள் எரிந்து சாம்பலாயின. 2.6 சதுர கி.மீ பரப்பளவுள்ள பகுதி முற்றிலும் நாசமானது. சுமார் 1000 பொதுமக்கள் கொல்லப்பட்டனர்; 85,000 பேர் வீடிழந்தனர்.  
ராட்டர்டாமைக் கைப்பற்ற இந்த குண்டுவீச்சு தேவையில்லாது போனாலும், நெதர்லாந்து அரசை மிரட்டி அடிபணிய வைக்க ஜெர்மானியத் தளபதிகளுக்குப் பயன்பட்டது. உடனடியாகச் சரணடையவில்லையென்றால், நெதர்லாந்தின் பிற நகரங்களுக்கும் ராட்டர்டாமின் கதி ஏற்படும் என்று ஜெர்மானியர்கள் மிரட்டினர். லுஃப்ட்வாஃபே குண்டுவீசிகளைத் தங்களால் தடுக்க இயலாதென்பதை உணர்ந்த நெதர்லாந்து அரசு மே 14ம் தேதி சரணடைந்தது. அச்சுறுத்தலுக்காக பொதுமக்கள் குடியிருப்புகளின் மீது குண்டு வீசப்பட்டது இதுவே இரண்டாவது முறையாகும். முன்னர் போலந்து நாட்டின் மீது ஜெர்மனி தாக்கியபோது வார்சா நகரின் மீது இவ்வாறு குண்டுவீசப்பட்டது. இந்த குண்டுவீச்சு நிகழ்வை நேச நாட்டு ஊடகங்கள் போர் பிரச்சாரத்துக்குப் பயன்படுத்திக்கொண்டன. அதுவரை ஜெர்மனியின் நகரங்களை குறிவைக்காதிருந்த நேச நாட்டு வான்படைகள் ராட்டர்டாம் குண்டுவீச்சுக்குப்பின் அவற்றையும் தாக்கத் தொடங்கின. இதற்குப்பின் இரண்டாம் உலகப்போரில் எதிரி நாட்டு நகரங்களில் குண்டு வீசுவது சாதாரண நிகழ்வாகிப் போனது.
# சேடபட்டி இரா. முத்தையா

**சேடபட்டி இரா. முத்தையா** (Sedapatti R. Muthiah) (4 அக்டோபர் 1945 – 21 செப்டம்பர் 2022) தி.மு.கவைச் சேர்ந்த ஓர் இந்திய அரசியல்வாதி மற்றும் முன்னாள் தமிழக சட்டப்பேரவை உறுப்பினர் மற்றும் 1991 முதல் 1996 வரை சட்டப்பேரவைத் தலைவராக இருந்தவர்.. 2000 வரை அதிமுகவில் அதன் பொதுச்செயலாளர் ஜெயலலிதாவிற்கு நெருக்கமாக இருந்தவர். சேடப்பட்டி சட்டமன்றத் தொகுதியிலிருந்து நான்கு முறை தமிழகச் சட்டப்பேரவைக்குத் தேர்ந்தெடுக்கப்பட்டதால் "சேடபட்டியார்" என்று அழைக்கப்பட்டார். அதிமுக சார்பில் இந்திய நாடாளுமன்றத்திற்கு பெரியகுளம் தொகுதியிலிருந்து இரு முறை தேர்ந்தெடுக்கப்பட்டவர். அடல் பிகாரி வாச்பாய் தலைமையேற்ற நடுவண் அமைச்சரவையில் தரைவழிப் போக்குவரத்து அமைச்சராக பணியாற்றியுள்ளார்.
# இந்திய ஐந்தாண்டுத் திட்டங்கள்

**இந்திய அரசின் ஐந்தாண்டுத் திட்டங்கள்** (Five-Year Plans of India) என்பது
1947-2017 வரையில் இந்தியப் பொருளாதாரமானது திட்டமிடலை அடிப்படையாகக் கொண்டே செயல்படுத்தப்பட்டு வருகிறது. இது ஐந்தாண்டுத் திட்டங்களாகப் பகுக்கப்பட்டு திட்டக் குழு (இந்தியா) (1947-2014) மற்றும் நிதி ஆயோக் (2014-2017) மூலம் வடிவமைக்கப்பட்டும், செயல்படுத்தப்பட்டும், மேற்பார்வையிடப்பட்டும் வந்தது.  
நரேந்திர மோதி தலைமையிலான ஆட்சி 2014 இல் அமைந்தவுடன் **இந்திய ஐந்தாண்டு திட்டங்கள் - திட்ட கமிசன்** கலைத்து விட்டு புதிய அமைப்பாக நிதி ஆயோக் உருவாக்கப்பட்டது.
# இந்திய ஐந்தாண்டுத் திட்டங்கள்

## முதலாம் ஐந்தாண்டுத் திட்டம்:(1951-1956)

இந்திய அரசு, தனது முதலாம் ஐந்தாண்டுத் திட்டத்தில், உணவு உற்பத்திக்கு அதிக முக்கியத்துவம் கொடுத்தது. விவசாயம் மற்றும் சமுதாய மேம்பாடு, பாசனம் மற்றும் மின்னுற்பத்தி, போக்குவரத்து மற்றும் தகவல் தொடர்புத் துறை, சமூக சேவைகள் மற்றும் புனர்வாழ்வு ஆகியவற்றில் அதிக கவனம் செலுத்துவதே முதல் திட்டத்தின் முக்கிய நோக்கமாக இருந்தது.
# இந்திய ஐந்தாண்டுத் திட்டங்கள்

## இரண்டாம் ஐந்தாண்டுத் திட்டம் (1956-1961)

கிராமப் புற இந்தியாவை சீரமைத்தல், தொழில் துறை வளர்ச்சிக்கான அடிக்கல்லை நாட்டுதல், பின்தங்கிய மக்களின் வளர்ச்சிக்காக அதிகபட்ச வாய்ப்புகளை உருவாக்குதல் மற்றும் நாட்டின் அனைத்துப் பகுதிகளும் ஒரே சீராக வளர்ச்சி அடைவதை உறுதிசெய்தல் ஆகியவை இத்திட்டத்தின் நோக்கங்களாக இருந்தன.
# இந்திய ஐந்தாண்டுத் திட்டங்கள்

## மூன்றாம் ஐந்தாண்டுத் திட்டம் (1961-1966)

முதல் மற்றும் இரண்டாம் ஐந்தாண்டுத் திட்டங்களின் நீட்சியாக இத்திட்டம் அமைந்தது. மேலும் நான்காவது ஐந்தாண்டுத் திட்டத்தை நோக்கி இந்திய மக்களை இட்டுச்செல்லும் வழிகாட்டியாகவும் இது அமைந்தது.
# இந்திய ஐந்தாண்டுத் திட்டங்கள்

## நான்காம் ஐந்தாண்டுத் திட்டம் (1969-1974)

மக்களின் வாழ்க்கைத் தரத்தை - குறிப்பாக பின்தங்கிய மக்களின் வாழ்க்கைத் தரத்தை - உயர்த்துவதே இத்திட்டத்தின் முக்கிய நோக்கம். உற்பத்தியைப் பெருக்குவது மட்டுமின்றி, ஈட்டப்பட்ட செல்வத்தை மக்கள் அனைவருக்கும் சமமாகப் பிரித்து வழங்குவதும் முதலிடத்தைப் பெற்றன. நாட்டின் செல்வமும் பொருளாதார சக்தியும் சில இடங்களில் மட்டுமே குவிந்திருக்காமல் அவற்றைப் பரவலாக்குவது தலையாய பணி ஆயிற்று.
# இந்திய ஐந்தாண்டுத் திட்டங்கள்

## ஐந்தாம் ஐந்தாண்டுத் திட்டம் (1974-1979)

உலக அளவில், உணவுப் பொருட்கள், உரம் போன்ற விவசாய இடுபொருட்கள் மற்றும் எண்ணெய் ஆகியவற்றின் விலைகள் பெரிதும் உயர்ந்தன. பணவீக்கத்தைக் கட்டுப்படுத்துவது அவசரத் தேவையாக இருந்தது. 1974-75 இன் மத்தியில் இந்திய அரசு எடுத்த நடவடிக்கைகள் பிற நாடுகளின் கவனத்தை ஈர்த்தது.
# இந்திய ஐந்தாண்டுத் திட்டங்கள்

## ஆறாம் ஐந்தாண்டுத் திட்டம் (1980-1985)

வறுமை, வேலையில்லாத் திண்டாட்டம் மற்றும் சமூக ஏற்றத்தாழ்வுகள் ஆகியவற்றைக் களைதல் ஆகியவை இந்த திட்டத்தில் முதலிடம் பெற்றன.
# இந்திய ஐந்தாண்டுத் திட்டங்கள்

## ஏழாம் ஐந்தாண்டுத் திட்டம் (1985-1989)

உணவு தானிய உற்பத்தி, வேலைவாய்ப்பைப் பெருக்குதல் மற்றும் மக்களின் உற்பத்தித் திறனைப் பெருக்குதல் போன்றவை முக்கியத்துவம் பெற்றன.
# இந்திய ஐந்தாண்டுத் திட்டங்கள்

## எட்டாம் ஐந்தாண்டுத் திட்டம் விவசாயத்தின் வளர்ச்சி (1992-1997)

உணவு உற்பத்தியில் இந்திய நாடு ஏறத்தாழ தன்னிறைவு அடைந்துவிட்டது. தொழில் துறை மற்றும் சேவை வழங்கும் துறைகளும் நன்கு முன்னேறி இருந்தன. ஆனால் நிதிப்பற்றாக்குறை, பொதுக்கடன், நலிந்து வரும் அந்நியச் செலாவணி கையிருப்பு மற்றும் அதிகரித்து வரும் பணவீக்கம் ஆகியவற்றை எதிர்த்துப் போரிட வேண்டிய அவசியம் உருவாகி விட்டது.
எட்டாவது ஐந்தாண்டுத் திட்டத்தில் கீழ்காண்பவை முன்னுரிமை பெற்றன:
1. அதிகமான அளவில் வேலைவாய்ப்பினை உருவாக்குவதன் மூலம் இந்த நூற்றாண்டின் இறுதிக்குள் முழு அளவு வேலைவாய்ப்பினை எட்டுதல்
1. மக்களின் ஒத்துழைப்பின் மூலமும் ஊக்கத்திட்டங்கள் மற்றும் ஊக்கத்தொகைகளை விளக்கிக்கொள்ளுதல் ஆகியவற்றின் மூலமும் மக்கள் தொகையைக் கட்டுப்படுத்துதல்
1. அனைவருக்கும் ஆரம்பக் கல்வி அளித்தல் மற்றூம் 15 முதல் 35 வயது வரை உள்ள மக்களிடத்து காணப்படும் எழுத்தறிவின்மையைப் போக்குதல்
1. அனைவருக்கும் பாதுகாக்கப்பட்ட குடிநீர் வழங்குதல், அடிப்படை மருத்துவ வசதிகளை அளித்தல், நோய் தடுப்பு முறைகளை அளித்தல் மற்றும் தோட்டிப் பணிகளை அற்வே ஒழித்தல்
1. விவசாய வளர்ச்சி, பல்வகைப் பயிர்களைப் பயிரிடல் மற்றும் ஏற்றுமதி செய்யக் கூடிய அளவுக்கு தானிய உற்பத்தியைப் பெருக்குதல்
1. மின்னாற்றல், போக்குவரத்து, தகவல் தொடர்பு மற்றும் பாசனம் போன்ற அடிப்படை கட்டமைப்பு வசதிகளைப் பெருக்கி வளர்ச்சிப் பணிகளைத் தடையின்றி நீடிக்கச் செய்தல்.
# இந்திய ஐந்தாண்டுத் திட்டங்கள்

## ஒன்பதாம் ஐந்தாண்டுத் திட்டம் (1997-2002)

பொருளாதார வளர்ச்சிக்கும் மக்களின் வாழ்க்கைத் தரத்துக்கும் இடையில் உள்ள ஒருங்கிணைந்த உறவை ஒன்பதாவது ஐந்தாண்டுத் திட்டம் அங்கீகரித்தது. காலங் காலமாக நிலவி வரும் சமுதாய வேறுபாடுகளைக் களைந்து ஏழை எளிய மக்களின் நல்வாழ்வுக்கு ஆதரவு அளிக்கும் கொள்கைகளை உருவாக்குவதில் அரசு உறுதியாக உள்ளது. "சமூக நீதி மற்றும் சமத்துவத்துடன் இணைந்த வளர்ச்சி " என்பதே இத்திட்டத்தின் தாரக மந்திரம்.  
தேசிய வளர்ச்சிக் குழு, கீழ் காண்பவற்றை ஒன்பதாவது ஐந்தாண்டுத் திட்டத்தின் முக்கிய நோக்கங்கள் எனக் குறிப்பிட்டது
1. வேலை வாய்ப்பைப் பெருக்குதல் மற்றும் வறுமை ஒழிப்பு ஆகியவற்றுக்காக விவசாயம் மற்றும் கிராமப்புற மேம்பாட்டுக்கு முன்னுரிமை அளித்தல்
1. விலைவாசிகளைக் கட்டுப்பாட்டில் வைத்திருக்கும் அதே நேரத்தில் வளர்ச்சி வேகத்தை அதிகரித்தல்
1. அனைவருக்கும் - குறிப்பாக பின்தங்கிய சமூகத்தினருக்கு - உணவு மற்றும் சத்துணவை உறுதி செய்தல்
1. அனைவருக்கும் பாதுகாக்கப்பட்ட குடிநீர், அடிப்படை சுகாதார வசதிகள், அடிப்படைக் கல்வி, தங்குமிடம் ஆகியவற்றை குறித்த கால வரையறைக்குள் உறுதி செய்தல்
1. மக்கள் தொகை வளர்ச்சியைக் கட்டுப்படுத்துதல்
1. அனைத்து நிலைகளிலும் உள்ள மக்களின் ஒத்துழைப்பு மற்றும் பங்கேற்பின் மூலம் வளர்ச்சிப் பணிகளின் காரணமாக சுற்றுச்சூழல் பாதிக்கப்படாமல் காத்தல்
1. பெண்கள் மற்றும் சமுதாயத்தில் பின் தங்கிய - அட்டவணை இன மக்கள், பிற பின் தங்கிய இனத்தவர்கள் மற்றும் சிறுபான்மை இனத்தவர் ஆகியோருக்கு அதிகாரம் வழங்குதல்
1. பஞ்சாயத்து ராஜ், கூட்டுறவுச் சங்கங்கள் மற்றும் சுய உதவிக் குழுக்கள் ஆகியவற்றில் மக்களின் பங்களிப்பை அதிகரிக்க ஊக்கப்படுத்துதல்
1. சுய சார்பை உருவாக்குவதற்கான முயற்சிகளை வலுப்படுத்துதல்.
# இந்திய ஐந்தாண்டுத் திட்டங்கள்

## பத்தாம் ஐந்தாண்டுத் திட்டம் (2002-2007)

பத்து விழுக்காடு வேகத்தில் உலகிலேயே மிக வேகமாக வளரும் பொருளாதாரமாக இந்தியப் பொருளாதாரத்தை மாற்றுவது இத்திட்டத்தின் நோக்கமாகும். முதலீட்டாளர்களுக்கு இணக்கமான சந்தை சீர்திருத்தங்கள் மற்றும் வளர்ச்சிக்கு சாதகமான சூழ் நிலையை உருவாக்குதல் ஆகியவை முன்னுரிமை பெற்றன. தனியார் துறையினர், பொருளாதார வளர்ச்சியில் துடிப்புடன் பங்கேற்பதையும் நிதித்துறையில் வெளி நாட்டினர் அதிக அளவில் பங்கேற்பதையும் அரசு வரவேற்றது.
வர்த்தக நிறுவனங்கள் வெளிப்படையுடன் செயல்படுவதற்கும் அடிப்படைக் கட்டமைப்பு வசதிகளை மேம்படுத்துவதற்கும் அதிக ஊக்கம் அளிக்கப்பட்டது.
வறுமையை ஒழித்தல்; கல்வியைப் பரப்புதல் ஆகியவை அதிக கவனம் பெற்றன.
2007 ஆம் ஆண்டு வாக்கில் வனப்பரப்பை 25 விழுக்காடு அளவுக்கு உயர்த்துதல்; அனைத்து கிராமங்களுக்கும் பாதுகாக்கப்பட்ட குடி நீர் வழங்குதல்
# இந்திய ஐந்தாண்டுத் திட்டங்கள்

## பத்தாம் ஐந்தாண்டுத் திட்டம் (2002-2007)

### கண்காணிக்கத்தக்க இலக்குகள்

1. வறுமையைக் குறைப்பது
1. வேலைவாய்ப்பைப் பெருக்குவது
1. 2007 ஆம் ஆண்டுக்குள் அனைவருக்கும் அடிப்படைக் கல்வியை எட்டச் செய்வது
1. மக்கள் தொகை வளர்ச்சி விகிதத்தை 16.2 விழுக்காடாகக் குறைப்பது
1. 2007 ஆம் ஆண்டுக்குள் கல்வி ஏற்றோர் எண்ணிக்கையை எழுபத்தைந்து விழுக்காடாக உயர்த்துவது
1. குழந்தை இறப்பு விகிதத்தை குறைப்பது
1. பேறுகாலத்தில் பெண்கள் இறக்கும் விகிதத்தைக் குறைப்பது
1. வனப் பரப்பை அதிகரிப்பது
1. 2012 ஆம் ஆண்டுக்குள் அனைத்து கிராமங்களுக்கும் பாதுகாக்கப்பட்ட குடிநீர் கிடைக்க வழி செய்தல்
1. மாசு பட்ட அனைத்து ஆறுகளையும் 2007 ஆம் ஆண்டுக்குள் தூய்மைப் படுத்துதல்
# இந்திய ஐந்தாண்டுத் திட்டங்கள்

## பதினோராம் ஐந்தாண்டுத் திட்டம் (2007-2012)

1. மொத்த உள் நாட்டு உற்பத்தியை பத்து விழுக்காடு அளவுக்கு உயர்த்துதல்
1. எழு நூறு இலட்சம் வேலை வாய்ப்புகளை உருவாக்குதல்; ஆரம்பப் பள்ளிகளில் வசதிகளை மேம்படுத்துதல்
1. குழந்தை இறப்பு விகிதத்தை 28 ஆகக் குறைத்தல்; அனைத்து கிராமங்களுக்கும் மின் இணைப்பு வழங்குதல், வனப் பரப்பளவை ஐந்து விழுக்காடு புள்ளி அளவுக்கு உயர்த்துதல்.
# இந்திய ஐந்தாண்டுத் திட்டங்கள்

## பன்னிரண்டாம் ஐந்தாண்டு திட்டம் (2012-2017)

பன்னிரண்டாம் ஐந்தாண்டு திட்டத்தின் நோக்கம் விரைவான அதிகமான உள்ளடக்கிய மற்றும் நிலையான வளர்ச்சியே(இலக்கு சதவீதம் 8%)ஆகும்.
# இந்திய ஐந்தாண்டுத் திட்டங்கள்

## வெளியிணைப்புகள்

- Official website of the Planning Commission of India
# கார்ல் ரோஜர்ஸ்

**கார்ல் ரோஜர்ஸ்** (Carl Rogers, சனவரி 8, 1902 – பெப்ரவரி 4, 1987) ஒரு அமெரிக்க உளவியலாளர். அவரது "திசை காட்டா கருத்துரை வழங்கல்" முறை தற்கால உளச்சிகிச்சை முறைகளையும், அமைப்புகள் மற்றும் குழுமங்களுக்குள் விரோதங்களை நீக்க பயன்படுத்தப்படும் வழிமுறைகளையும் பெரிதும் பாதித்துள்ளது. கார்ல ரோஜர்ஸின் கருத்துக்கள் கல்வி முறையையும் ஆழமாகப் பாதித்தன. முன்பு பழக்கத்தில் இருந்த ஆசிரியர்-மைய கல்வி முறை மாணவர்-மைய கல்வி முறையாக மாறியது.
# கார்ல் ரோஜர்ஸ்

### தனி நபர் பார்வை

கார்ல் ரோஜர்ஸின் உளவியல் கருத்துகளில் மனிதனின் தனித்துவத்துக்கு மிகவும் முக்கியத்துவம் வழங்கப்படுகிறது. ஒவ்வொரு மனிதன் ஒரு தனி மனிதன். அவன் அவனுக்கென்ற தனித்துவமான சூழ்நிலையில் வளர்ந்து மற்றவர்கள் அனைவரையும் விட வித்தியாசமான நபராக இயல்பு பெறுகிறார். ஆகவே, அவரை கோடிக்கணக்கானோரில் ஒருவர் போல் கருதாமலும் அவர் குணாதிசயங்களை பொதுவான முறையில் ஆய்வு செய்யாமலும் அவரது தனித்துவமான திறமைகளையும் திறன்களையும் வளர்க்க நாம் உதவ வேண்டும்.  
திசை காட்டா கருத்துரை வழங்கல் (Non-directive Counseling) முறையில் கருத்துரை வழங்குபவர் வாடிக்கையாளருக்கு திசைக் காட்டுவதற்கு பதிலாக, வாடிக்கையாளரே தனக்குப் பொருத்தமான திசையைத் தேட உதவி செய்கிறார். உளவியலாளர் ஒரு உதவிக்காரராக மட்டுமே செயல்படுகிறார். அவர் வாடிக்கையாளரிடம் கேள்விகள் கேட்டு கேட்டு வாடிக்கையாளரின் சிந்தனையில் உள்ள முரண்பாடுகளை சுட்டிக் காட்டுகிறார். அவ்வாறு வாடிக்கையாளரே தன் மனதில் உள்ள குழப்பங்களை உணர்ந்து அவற்றை சரி செய்ய முயற்சிகள் மேற்கொள்ள வழி பிறக்கிறது.  
திசை காட்டா கருத்துரை வழங்கல் முறை மனநோயாளிகளுக்கு மட்டும் அல்லாது சாதாரண மனிதர்களுக்கும் உதவியாக இருக்கிறது. பல நேரங்களில் உணர்ச்சிகள் காரணமாகவோ, மற்ற காரணங்களினாலோ ஒரு விஷயத்தைத் தெளிவாகச் சிந்திக்க முடியாத நிலை ஏற்படலாம். அப்படிப்பட்ட சூழ்நிலையில் இன்னொருவர் ஒரு கண்ணாடி போல் நம் சிந்தனையையே நமக்கு பிரதிபலிப்பதன் மூலம் நம் சிந்தனையிலுள்ள கோளாறுகளை நாம் உணர உதவி செய்வார். இது தான் திசை காட்டா கருத்துரை வழங்கல் முறையின் அடிப்படை சித்தாந்தம்.
# கார்ல் ரோஜர்ஸ்

### மாணவர் மைய கல்வி முறை

கார்ல் ரோஜர்ஸின் திசை காட்டா அனுகுமுறையின் பாதிப்பு கல்வி முறையிலும் பெரிதாகக் காண முடிகிறது. ஒருவர் தானே தனக்குத் உகந்த திசையைத் தேடும்போது அவருக்கென்று மிகப் பொருத்தமான திசையை நிர்ணயிக்க முடிகிறது என்று அடிப்பைடையில் அமைகிறது மாணவர் மைய கல்வி . இக்கல்வி முறையில் மாணவரே தன் தேவைக்கேற்ப தன் கல்வி தேவைகளை நிர்ணயம் செய்கிறார். ஆசிரியரின் பங்கு வெறும் ஒரு வழிநடத்துபவராகவே இருக்கும். ஆசிரியர் உரைகள் மூலமாக கற்றுக் கொடுத்து மாணவர் அதை மனப்பாடம் செய்வதல்லாமல், மாணவரே முன்சுறுசுறுப்புள்ளவனாக (proactive) கற்றுக்கொள்ளும் பணியில் இறங்குவார். அவருக்கு உதவி தேவைபடும்போது மட்டுமே ஆசிரியரை அனுகுவார்.
# எல். கணேசன்

**எல். கணேசன்**(பிறப்பு 24 ஏப்ரல் 1934) பதினான்காம் இந்திய நாடாளுமன்றத்தின் திருச்சிராப்பள்ளியிலிருந்து மதிமுக சார்பில் தேர்ந்தெடுக்கப்பட்ட உறுப்பினராவார்.
# எல். கணேசன்

## பிறப்பு

தஞ்சாவூர் மாவட்டம் ஒரத்தநாடு அருகே உள்ள கண்ணந்தங்குடி கீழையூர் கிராமத்தில் 24-04-1934ல் பிறந்தார்.
# எல். கணேசன்

## வகித்த பொறுப்புகள்

### சட்டமன்ற உறுப்பினர்

1971, 1989 ஆகிய இருமுறை ஒரத்தநாடு சட்டமன்றத் தொகுதியிலிருந்து தேர்ந்தெடுக்கப்பட்டு, 1989ல் முதல்வரின் பேரவை செயலாளராகவும் மக்கள் பணியாற்றி உள்ளார்.
# எல். கணேசன்

## வகித்த பொறுப்புகள்

### நாடாளுமன்ற மாநிலங்களை உறுப்பினர்

நாடாளுமன்ற மாநிலங்களவை உறுப்பினராக தி.மு.க.வின் சார்பில் 1980 சூன் 30ஆம் நாள் முதல் 1986 ஏப்ரல் 10ஆம் நாள் வரை பணியாற்றினார்.,
# எல். கணேசன்

## வகித்த பொறுப்புகள்

### சட்டமேலவை உறுப்பினர்

ஒருமுறை தமிழ்நாடு சட்டமன்ற மேலவை உறுப்பினராக மக்கள் பணியாற்றி உள்ளார்.
# எல். கணேசன்

## இடம்பெற்ற கட்சிகள்

1965ல் நடந்த இந்தி எதிர்ப்புப் போராட்டத்தின் தளகர்த்தர்களில் முதன்மையானவர்.1971ல் திமுகவின் மாநில மாணவரணி செயலாளராக பணியாற்றியுள்ளார்.1993ல் மறுமலர்ச்சி திராவிட முன்னேற்றக் கழகம்உருவானபோது இவர் அதன் அவைத்தலைவராக தேர்ந்தெடுக்கப்பட்டார். தற்போது திமுகவில் இணைந்து தேர்தல் பணிக்குழு செயலாளராக பணியாற்றி வருகிறார்.  
2008 ஆம் ஆண்டு சூலையில் மத்தியில் ஆளும் பிரதமர் மன்மோகன் சிங் அவர்களின் காங்கிரஸ் தலைமையிலான ஐக்கிய முற்போக்கு கூட்டணி அரசாங்கத்திற்கு எதிராக வாக்களித்த பின்னர் இவர் மதிமுக கட்சியிலிருந்து வெளியேற்றப்பட்டார்.
# சுதந்திராக் கட்சி

சவகர்லால் நேருவின் சோசலிசக் கொள்கைகளுக்கு எதிராக இராசாசி மற்றும் என். ஜி. ரங்காவால் தோற்றுவிக்கப்பட்ட ஓர் இந்திய அரசியல் கட்சியாகும். லைசன்சு ராஜ் என்றழைக்கப்பட்ட கட்டுப்படுத்தப்பட்ட பொருளாதாரத்திற்கு எதிராக தனியார் தொழில்மயமாக்கலையும் மேற்கத்திய முதலீடுகளையும் வலியுறுத்தி வந்தது. 21 கொள்கைகளை விளக்கிய தேர்தல் அறிக்கை இந்த தாராளமய வணிக அடிப்படையில் அமைந்திருந்தது. இராசத்தான், குசராத், பீகார் மற்றும் ஒரிசாவில் வலிமை பெற்றிருந்தது. 1967-71 ஆண்டுகளிலிருந்த நான்காம் நாடாளுமன்றத்தில் 44 உறுப்பினர்களைக் கொண்டு தனிப்பெரும் எதிர்கட்சியாக விளங்கியது. 1972ஆம் ஆண்டில் இராசாசியின் மறைவிற்குப் பிறகு வேகமாக பலமிழக்கத் தொடங்கியது. பொதுமக்களிடையே பணக்காரர்கள் மற்றும் மகாராசாக்களின் கட்சியாக காட்சிபடுத்தப்பட்டதும் இதன் அழிவிற்கு காரணமாக அமைந்தது.  
1974ஆம் ஆண்டு சுதந்திராக் கட்சியுடன் சோசலிஷ்ட் கட்சியின் ஓரங்கம், சரண்சிங் தலைமையிலான பாரதிய கிராந்தி தளம், காங்கிரசின் பிரிவு ஒன்று என ஆறு கட்சிகள் ஒன்றிணைந்து பாரதிய லோக தளம் உருவானது.
# சுதந்திராக் கட்சி

## இதனையும் பார்க்க

- மினூ மசானி
- பிலு மோடி
- காயத்ரி தேவி
- கே. எம். முன்ஷி
- அஜ்மல் கான்
# கீழ் சொருபிய மொழி

**கீழ் சொருபிய மொழி** என்பது இந்தோ ஐரோப்பிய மொழிக்குடும்பத்தின் கீழ் வரும் பால்தோ சிலாவிய மொழிக்குடும்பத்தின் கீழ் வரும் சிலாவிய மொழிகளுள் ஒன்றாகும். இம்மொழி செருமனி நாட்டில் பேசப்படுகிறது. இம்மொழியை ஏறத்தாழ பதினான்காயிரம் மக்கள் பேசுகின்றனர். இம்மொழி இலத்தீன் எழுத்துக்களைக்கொண்டே எழுதப்படுகிறது.
# கீழ் சாசிய தச்சு மொழி

**கீழ் சாசிய தச்சு மொழி** (*Dutch Low Saxon*) என்பது இந்தோ ஐரோப்பிய மொழிக்குடும்பத்தின் கீழ் வரும் செருமானிய மொழிக்குடும்பத்தை சேர்ந்த வட கீழ் செருமானிய வட்டாரவழக்குகளில் ஒன்றாகும். இது நெதர்லாந்தின் வடகிழக்கு பகுதியில் பேசப்படுகிறது. இதனை சிலர் தச்சு மொழியின் ஒரு வகை என்று கருதுகின்றனர்.
# வட சமி மொழி

, பின்னிய, நோர்விய மொழிகளில் எழுதிய பலகை]]  
**வட சமி மொழி** என்பது யூரலிய மொழிக்குடும்பத்தின் கீழ் வரும் சமி மொழிகளிலேயே பரவலாகப் பேசப்படும் மொழி ஆகும். இம்மொழி நோர்வே, சுவீடன், பின்லாந்து ஆகிய நாடுகளின் வடபகுதிகளில் பேசப்படுகிறது. இம்மொழி ஏறத்தாழ பதினைந்தாயிரம் முதல் இருபத்தைந்தாயிரம் மக்களால் பேசப்படுகிறது. இம்மொழி இலத்தீன் எழுத்துக்களைக்கொண்டே எழுதப்படுகிறது. இம்மொழிப் பேசுபவர்களில் சுமார் 2000 பேர் பின்லாந்திலும், 5000-6000 பேர் சுவீடனிலும் வாழ்கிறார்கள்.
# காரச்சேபால்கர் மொழி

**காரச்சேபால்கர் மொழி** என்பது காராச்சே மற்றும் பால்கர் மக்களால் பேசப்படும் அல்தைக்கு மொழிக்குடும்பத்தை சேர்ந்த துருக்கிய மொழிக்குடும்பத்தின் கீழ் வரும் ஒரு மொழி ஆகும். இம்மொழி உருசியா நாட்டில் பேசப்படுகிறது. இம்மொழி ஏறத்தாழ நான்கு இலட்ச மக்களால் பேசப்படுகிறது. இம்மொழி காரச்சேபால்கர் எழுத்துக்களைக்கொண்டே எழுதப்படுகிறது.
# காரச்சேபால்கர் மொழி

### காரச்சேபால்கர் எழுத்துக்கள்

| Ё ё | Ж ж | З з | И и | Й й | К к | Къ къ | Л л |
| --- | --- | --- | --- | --- | --- | --- | --- |
| М м | Н н | Нг нг | О о | П п | Р р | С с | Т т |
| У у | Ў ў | Ф ф | Х х | Ц ц | Ч ч | Ш ш | Щ щ |
| ъ | Ы ы | ь | Э э | Ю ю | Я я | } |  |
# உதுமுருத்து மொழி

**உதுமுருத்து மொழி** என்பது உராலிக்கு மொழிக்குடும்பத்தின் கீழ் வரும் பெருமிக்கு மொழிக்குடும்பத்தை சேர்ந்த ஒரு மொழி ஆகும். இம்மொழி உருசியா, கசாகிசுத்தான் போன்ற நாடுகளில் பேசப்படுகிறது. இம்மொழி ஏறத்தாழ ஐந்தரை இலட்ச மக்களால் பேசப்படுகிறது.
# உதுமுருத்து மொழி

### உதுமுருத்து எழுத்துக்கள்

| A | a | a | [ɑ] | а |  |
| --- | --- | --- | --- | --- | --- |
| Б | б | b | [b] | бэ |  |
| В | в | v | [v] | вэ |  |
| Г | г | g | [g] | гэ |  |
| Д | д | d | [d]; அண்ண மெய் [dʲ] when followed by я, е, и, ё, ю or ь | дэ |  |
| Е | е | e | [je]; [ʲe] when preceded by д, т, з, с, л, or н | е |  |
| Ë | ë | ë | [jo]; [ʲo] when preceded by д, т, з, с, л, or н | ё |  |
| Ж | ж | ž | [ʒ] | жэ |  |
| Ӝ | ӝ | dž | [dʒ] | ӝэ |  |
| З | з | z | [z]; palatal [ʑ] when followed by я, е, и, ё, ю or ь | зэ |  |
| Ӟ | ӟ | dʑ | [dʲʑ] | ӟe |  |
| И | и | i | [i]; [ʲi] when preceded by д, т, з, с, л, or н | и |  |
| Ӥ | ӥ | ï | [i] | и с точками |  |
| Й | й | j | [j] | и краткое |  |
| К | к | k | [k] | ка |  |
| Л | л | l | [ɫ]; palatal [lʲ] when followed by я, е, и, ё, ю or ь | эл |  |
| М | м | m | [m] | эм |  |
| Н | н | n | [n]; palatal [nʲ] when followed by я, е, и, ё, ю or ь | эн |  |
| О | о | o | [o] | o |  |
| Ӧ | ӧ | ö | [ʌ] ~ [ə] | ӧ |  |
| П | п | p | [p] | пэ |  |
| Р | р | r | [r] | эр |  |
| С | с | s | [s]; palatal [ɕ] when followed by я, е, и, ё, ю or ь | эс |  |
| Т | т | t | [t]; palatal [tʲ] when followed by я, е, и, ё, ю or ь | тэ |  |
| У | у | u | [u] | у |  |
| Ф<sup>1</sup> | ф | f | [f] | эф |  |
| Х<sup>1</sup> | х | x | [x] | ха |  |
| Ц<sup>1</sup> | ц | c | [t͡s] | цэ |  |
| Ч | ч | č | [t͡ɕ] | чэ |  |
| Ӵ | ӵ | tʲč | [t͡ʃ] | ӵэ |  |
| Ш | ш | š | [ʃ] | ша |  |
| Щ<sup>1</sup> | щ | šč | [ɕ], [ɕː] | ща |  |
| Ъ<sup>2</sup> | ъ | '' | - | твёрдый знак "hard sign" |  |
| Ы | ы | y | [ɨ] ~ [ɯ] | ы |  |
| Ь | ь | ' | [ʲ] | мягкий знак "soft sign" |  |
| Э | э | è | [e] | э |  |
| Ю | ю | ju | [ju]; [ʲu] when preceded by д, т, з, с, л, or н | ю |  |
| Я | я | ja | [jɑ]; [ʲa] when preceded by д, т, з, с, л, or н | я | } |
# வட விளமிய மொழி

**வட விளமிய மொழி** என்பது இந்தோ ஐரோப்பிய மொழிக்குடும்பத்தின் கீழ் வரும் செருமானிய மொழிக்குடும்பத்தை சேர்ந்த தச்சு மொழியின் வட்டாரவழக்குகள் ஆகும். இம்மொழி நெதர்லாந்து, பெல்சியம், பிரான்சு ஆகிய நாடுகளில் பேசப்படுகிறது. இம்மொழி ஏறத்தாழ ஒரு மில்லியனிற்கும் மேற்பட்ட மக்களால் பேசப்படுகிறது.  
countries]]  
in France, in 1874 and 1972]]
# கீழ் பிராங்கோனிய மொழிகள்

**கீழ் பிராங்கோனிய மொழிகள்** என்பன இந்தோ ஐரோப்பிய மொழிக்குடும்பத்தின் கீழ் வரும் செருமானிய மொழிக்குடும்பத்தை சேர்ந்த வட செருமானிய மொழிகளை குறிக்கும். இவை, நெதர்லாந்து, செருமனி, பிரான்சு போன்ற நாடுகளில் பேசப்படுகின்றன.  
and the political divisions of Gaul at the inception of Clovis' career (481). Frankish was the dominating language only in the original Austrasian kingdom in yellow, thereafter for a time it was also one of the languages spoken in what will become Neustria in pink. Other Germanic idioms were spoken in Alamannia in green.]]  
language area. French Flanders has become more and more francophone during the last century. பிரசெல்சு is officially bilingual, but largely francophone. In Germany, Low Franconian only exists as Meuse-Rhenish regiolects and dialects]]
# செல்திக்கு மொழிகள்

**செல்திக்கு மொழிகள்** (ஆங்கிலம்:Celtic languages) என்பன இந்தோ ஐரோப்பிய மொழிக் குடும்பத்தைச் சேர்ந்த முன் செல்திக்கு மொழியிலிருந்து தோன்றிய மொழிகள் ஆகும். இவை இன்சுலார் செல்திக்கு மொழிகள் காண்டினந்தால் செல்திக்கு மொழிகள் என இரு வகைப்படும். இன்றைய அளவில் பயன்படுத்தப்படும் செல்திக்கு மொழிகள்:  
௧. வேல்சு மொழி  
௨. ஐரிய மொழி  
௩. பிரித்தானிய மொழி  
௪. சுகாத்திசு கேலிக்கு  
௫. கோர்னிசு மொழி  
௬. மான்சு மொழி
# புதிய சனநாயக மார்க்சிச லெனினிசக் கட்சி

**புதிய சனநாயக மார்க்சிச-லெனினிசக் கட்சி** (*New-Democratic Marxist-Leninist Party*, NDMLP) என்பது இலங்கையில் நீண்டகாலமாக இயங்கி வரும் ஒர் இடதுசாரி சமூக, அரசியல் கட்சி ஆகும். மாக்சியம், லெனினியம், மற்றும் மாவோயிசம் ஆகிய சிந்தனைகளைத் தனது வழிகாட்டியாகக் கொண்டுள்ளது.  
1960களில் யாழ்ப்பாணத்தில் நடைபெற்ற தீண்டாமை ஒழிப்பு எதிர்ப்புப் போராட்டம், மலையகத்தில் மேல் கொத்மலை நீர்த்தேக்க எதிர்ப்புப் போராட்டம் போன்றவற்றில் இந்தக் கட்சியின் பங்கு கணிசமானது. இடதுசாரிய அடிப்படையில் வர்க்க அரசியலை இவர்கள் முன்னெடுக்கிறார்கள்.
# புதிய சனநாயக மார்க்சிச லெனினிசக் கட்சி

## வரலாறு

இக்கட்சி முதன் முதலாக 1978 ஆம் ஆண்டு **இலங்கைக் கம்யூனிஸ்ட் கட்சி (இடது)** என்ற பெயரில் நிறுவப்பட்டது. இதன் நிறுவக பொதுச் செயலாளர் கே. ஏ. சுப்பிரமணியம் ஆவார். 1991 ஆம் ஆண்டு நடந்த தனது இரண்டாவது தேசிய மாநாட்டில் இது தனது பெயரை **புதிய சனநாயகக் கட்சி** என மாற்றிக்கொண்டது. பின்னர் 2010 சூன் மாதத்தில் கொழும்பில் இடம்பெற்ற தனது 5வது அனைத்து இலங்கை மாநாட்டில் தனது பெயரை **புதிய ஜனநாயக மாக்சிச-லெனினிசக் கட்சி** என மாற்றிக் கொண்டது. இக்கட்சி இலங்கையின் தேர்தல் ஆணையகத்தில் 2020 அக்டோபர் 14 அன்று அங்கீகரிக்கப்பட்ட அரசியல் கட்சியாகப் பதிவு செய்யப்பட்டது. இதன் தேர்தல் சின்னம் "வெந்நீர்க்கெண்டி" (கேத்தல்) ஆகும்.
# புதிய சனநாயக மார்க்சிச லெனினிசக் கட்சி

## முக்கிய நான்கு முரண்பாடுகள்

இக்கட்சி இலங்கையில் நான்கு முக்கிய முரண்பாடுகள் உண்டு என்றும், நான்கு முனைகளிலும் சமகாலத்தில் போராட வேண்டும் என்றும் கூறுகிறது. இதில் இன முரண்பாடு முதன்மை முரண்பாடாகவும் வர்க்க முரண்பாடு அடிப்படை முரண்பாடாகவும் கொள்ளப்படுகிறது.
- இன முரண்பாடு
- வர்க்க முரண்பாடு
- சாதிய முரண்பாடு
- பெண்கள் மீதான அடக்குமுறை (பால்நிலை முரண்பாடு)
# புதிய சனநாயக மார்க்சிச லெனினிசக் கட்சி

## தேசிய இனப்பிரச்சினையில் கட்சியின் நிலைப்பாடு

இலங்கையில், சிங்களவர், இலங்கைத் தமிழர், முஸ்லிம்கள், மலையகத் தமிழர் எனும் நான்கு தேசிய இனங்களும் பல்வேறு இனக்குழுக்களும் பழங்குடிகளும் வாழ்வதாக வரையறுக்கும் இக்கட்சி, இலங்கையின் தேசிய இனப்பிரச்சினைக்குத் தீர்வாக ஒன்றுபட்ட இலங்கைக்குள் நான்கு தேசிய இனங்களுக்குமான சுயநிர்ணய உரிமையின் அடிப்படையிலான தீர்வினை முன்மொழிகிறது.
# புதிய சனநாயக மார்க்சிச லெனினிசக் கட்சி

## 2010 மத்திய குழு

- சி. கா. செந்திவேல் - பொதுச் செயலாளர்
- வெ. மகேந்திரன் - தேசிய அமைப்பாளர்
- இ. தம்பையா - சர்வதேச அமைப்பாளர்
- சோ. தேவராஜா - பொருளாளர்
# புதிய சனநாயக மார்க்சிச லெனினிசக் கட்சி

## அனைத்துலக உறவுகள்

உலக அளவில் பல்வேறு நாடுகளிலும் இயங்கும் மார்க்சிச - லெனினிசக் கட்சிகளுடனும் இடதுசாரிக் கட்சிகளுடனும் உறவினைப் பேணும் இக்கட்சி, புரட்சிகரக் கட்சிகள் அமைப்புக்களின் அனைத்துலக ஒருங்கமைப்பு (ICOR) இல் அங்கம் வகிக்கிறது.
# தமிழர் வகைத்துறைவள நிலையம்

**தமிழர் வகைத்துறைவள நிலையம்** அல்லது தேடகம் என்பது கனடாவில் இயங்கும் ஓர் இடதுசாரி அமைப்பாகும். ஈழப் போராட்டதிற்கு தொலை நோக்குப் பார்வையில், ஒரு சரியான கோட்பாட்டுத் தளத்தை ஆராய்ந்து அமைப்பது இவர்களின் குறிக்கோள்களில் ஒன்றாகும்.
# தமிழர் வகைத்துறைவள நிலையம்

## தேடகம்

1990 களில் ரொறன்ரோ மையைப் பகுதியில் தேடகம் என்ற ஒரு பொது நூலகத்தை நடத்தி வந்தனர். இது அப்போது புலிகள் சார்பானோரால் தாக்கப்பட்டது. பின்னர் நிதிப் போதாகமையினால் நிறுத்தப்பட்டது.
# தமிழர் வகைத்துறைவள நிலையம்

## தேடல்

தேடல் என்ற இதழ் பல ஆண்டுகளாக அவ்வப்போது இந்த அமைப்பால் வெளியிடப்படுகிறது.
# தமிழர் வகைத்துறைவள நிலையம்

## வியூகம்

வியூகம் என்ற கோட்பாட்டு இதழ் இந்த அமைப்பால் வெளியிடப்பட்டு, அந்த இதழின் உள்ளடக்கம் விவாதிக்கப்படுகிறது.
# அனைத்திந்திய வானொலி

**அனைத்திந்திய வானொலி ** அல்லது **அகில இந்திய வானொலி** (All India Radio, சுருக்கமாக **AIR**), அலுவல்முறையில் **ஆகாஷ்வாணி** (தேவநாகரி: आकाशवाणी, ākāshavānī), இந்தியாவின் முதன்மையான அரசுத்துறை வானொலி ஒலிபரப்பு நிறுவனமாகும். 1936ஆம் ஆண்டு அரசின் தகவல் மற்றும் ஒலிபரப்பு அமைச்சின் கீழ் நிறுவப்பட்டு தற்போது தன்னாட்சி வழங்கப்பட்டுள்ள பிரசார் பாரதியின் அங்கமாக விளங்குகிறது.  
உலகின் ஒலிபரப்பு நிறுவனங்களில் மிகப்பெரும் பிணையம் உள்ள ஒன்றாகும்.இதன் தலைமையகம் தில்லியில் *ஆகாசவாணி பவன்* கட்டிடத்தில் இருந்து இயங்குகிறது. இக்கட்டிடத்தின் ஆறாம் தளத்தில் பிரசார் பாரதியின் மற்றொரு அங்கமான ஒளிபரப்பு நிறுவனம் தூர்தர்சன் தலைமையகம் இயங்குகிறது.  
சென்னை நிலையம் மயிலாப்பூர் சாந்தோம் பகுதியில் கடற்கரைக்கு எதிராக அமைந்துள்ளது.
யில் உள்ள அனைத்திந்திய வானொலி தலைமையகம்]]
மங்களூருவில் உள்ள ஓர் அனைத்திந்திய வானொலி கோபுரம்]]
# சி. கா. செந்திவேல்

**சி. கா. செந்திவேல்** (இலங்கை) ஒரு நீண்டகால இடதுசாரிச் செயற்பாட்டாளர் ஆவார். தற்போது இவர் புதிய சனநாயக மாக்சிச லெனினிசக் கட்சியின் பொதுச் செயலாளாராக செயற்படுகிறார்.  
இவர் இளமைக் காலத்திலேயே பொதுவுடமைக் கருத்துக்களால் ஈர்க்கப்பட்டு, மார்க்சியவாதியாக செயற்பட ஆரம்பித்தார். தனது 23 வயதில் இவர் யாழ்ப்பாணத்தில் நடந்த தீண்டாமைக்கு எதிரான ஒக்டோபர் எழுச்சிஅணிவகுப்பில் கலந்து கொண்டவர். அதனைத் தொடர்ந்து தீண்டாமைக்கு எதிராக நடைபெற்ற வெகுசன போராட்டங்கள் பலவற்றில் இவர் கலந்து கொண்டார்.
# சி. கா. செந்திவேல்

## அரசியல், சமூக எழுத்தாக்கங்கள்

*இலங்கையில் சாதியமும் அதற்கெதிரான போராட்டங்களும்* நூல் வெகுஜனன் என்ற புனைபெயரில் இவர் இராவணாவுடன் (ந. இரவீந்திரன்) இணைந்து எழுதிய நூலாகும்.1989இல் முதல்பதிப்பாக வெளிவந்த இந்நூல் 2007இல் சென்னையில் சவுத் விஷன் மூலம் இரண்டாவது பதிப்பாக வெளிவந்தது. சமூகவிஞ்ஞான நோக்கில் *மனிதரும் சமூக வாழ்வும்* எனும் நூலினை 1994இல் எழுதினார். தொடர்ந்து *இலங்கை இடதுசாரி இயக்கத்தின் ஐம்பது ஆண்டுகள்* எனும் இடதுசாரி இயக்க வரலாற்று நூலை 1995 இல் எழுதினார். 2013இல் *வடபுலத்துப் பொதுவுடமை இயக்கமும் தோழர் கார்த்திகேசனும்* எனும் கம்யூனிஸ்ட் மு. கார்த்திகேசன் பற்றிய வாழ்க்கை வரலாற்று நூலை எழுதினார். தொடர்ந்து 2014இல் *தோழர் மணியம் நினைவுகள்* நூலை புதிய ஜனநாயக மாக்சிய லெனினிய கட்சியின் நிறுவகரான கே. ஏ. சுப்புரமணியம் அவர்களின் நினைவுகளை தொகுத்து அவரது 25வது ஆண்டு நினைவு தினத்தில் வெளிக்கொணர்ந்தார். புதியபூமியில் வெகுஜனன் எனும் புனைபெயரில் எழுதிவந்த *வட்டுக்கோட்டை முதல் முல்லைத்தீவு வரை* எனும் இவரது நூல் 2018இல் புதியநீதி வெளியீடாக வெளிவந்து இலங்கையில் பலபாகங்களிலும் புலம்பெயர்தேசங்களிலும் அறிமுகநிகழ்வுகள் பல இடம்பெற்றன. 1995இல் வெளிவந்த *கம்யூனிஸ்ட் இயக்கத்தில் தோழர் சண்முகதாசன்* எனும் சிறு நூலில் வெகுஜனன் என்ற புனைபெயரில் அவர் பற்றி கட்டுரை எழுதியுள்ளார். 2002இல் வெளிவந்த *பெண்விடுதலையும் சமூக விடுதலையும்* எனும் நூலிலும் அதே புனைபெயரில் கட்டுரைகள் எழுதியுள்ளார்.
புதிய பூமி, புதிய நீதி எனும் அரசியல் தத்துவார்த்த பத்திரிகையில் ஆசிரியராக இருந்து பலகட்டுரைகள் எழுதியுள்ளார். செம்பதாகை எனும் தத்துவார்த்த ஏட்டிலும் தேசிய பத்திரிகைகளிலும் புனைபெயர்களில் அரசியல் விமர்சன கட்டுரைகளை எழுதியிருப்பதாக அறியக்கூடியதாக உள்ளது.
# சி. கா. செந்திவேல்

## வெளி இணைப்பு

- மனிதரும் சமூக வாழ்வும்
- இலங்கையில் சாதியமும் அதற்கெதிரான போராட்டங்களும்
- கம்யூனிஸ்ட் இயக்கத்தில் தோழர் சண்முகதாசன்
- பெண்விடுதலையும் சமூகவிடுதலையும்
- தோழர் மணியம் நினைவுகள்
- வடபுலத்து பொதுவுடமை இயக்கமும் தோழர் கார்த்திகேசனும்
- 2019இல் புத்தூரில் மேதின நிகழ்வில் பு.ஜ.மா.லெ.கட்சி பொதுசெயலாளர் சி. கா. செந்திவேல் உரை
- 2019இல் புத்தூரில் சி. கா. செந்திவேல் உரை பகுதி 2
- சி. கா. செந்திவேல் வாய்மொழி வரலாறு
# விக்கிப்பீடியா:முதற்பக்கக் கட்டுரைகள்/அக்டோபர் 24, 2010

**இந்தித் திணிப்பு எதிர்ப்புப் போராட்டம்** என்பது இந்தி மொழியை, இந்தியாவின் ஒரே அதிகாரபூர்வ மொழியாக்கும் மற்றும் இந்தி மொழி அல்லாத மாநிலங்களின் கல்வி பாடத்திட்டங்களில் இந்தியை கட்டாய பாடமாக்கும் இந்திய அரசின் முயற்சிக்கு எதிராக தமிழக மக்களால், பெரும்பாலும் சனநாயக, அற வழிகளில் நடத்தப்பட்ட போராட்டமாகும். 1937 இல் முதல் முறையாக இந்தித் திணிப்பு எதிர்ப்புப் போராட்டம் நடத்தப்பட்டது. அப்போது சென்னை மாகாணத்தில் முதல்முறை வெற்றிபெற்ற காங்கிரசுக் கட்சியின் இராஜகோபாலாச்சாரி தலைமையில் அமைந்த அரசு பள்ளிகளில் இந்தி படிப்பதை கட்டாயமாக்கியதை எதிர்த்து நீதிக்கட்சியும், பெரியார் ஈ.வெ.இராமசாமியும் மூன்று ஆண்டுகள் உண்ணாநோன்பு, மாநாடுகள், பேரணிகள் மற்றும் மறியல் போராட்டங்கள் நடத்தினர். அரசின் காவல் நடவடிக்கைகளில் இரண்டு போராட்டக்காரர்கள் இறந்தனர்; பெண்கள், சிறுவர்கள் உட்பட 1198 பேர்கள் கைது செய்யப்பட்டனர். காங்கிரசு அரசு 1939ஆம் ஆண்டு பதவிவிலகியதை ஒட்டி சென்னை மாகாண பிரித்தானிய ஆளுநர் எர்சுக்கின் பிரபு பிப்ரவரி 1940 இல் இந்தக் கட்டாய இந்திக் கல்வியை இரத்து செய்தார். *மேலும்*
---  
**அ. மாதவையா** (1872-1925) தமிழின் ஒரு முன்னோடி எழுத்தாளர், புதின ஆசிரியர், பத்திரிக்கையாசிரியர். ஆங்கிலம் மற்றும் தமிழ் ஆகிய இரண்டு மொழிகளிலும் புலமைப் பெற்றவர். மாதவையா, திருநெல்வேலி அருகே உள்ள *பெருங்குளம்* என்ற கிராமத்தில் பிறந்தவர். சென்னை கிறித்துவ கல்லூரியில் இளங்கலை படிப்பை முடித்து, அக்கல்லூரியிலேயே ஆசிரியராக பணிபுரிந்தார். 1892 இல் விவேக சிந்தாமணி என்ற பத்திரிகையில் *சாவித்திரியின் கதை* என்ற தொடரினை எழுதத் தொடங்கினார். தமிழில் பிரதாப முதலியார் சரித்திரம் (1879) என்ற புதினத்திற்குப் பின்பு எழுதப்பட்ட இரண்டாம் தமிழ் புதினம் இதுவாகும். ஆனாலும், அத்தொடர் 1903 இலேயே *முத்துமீனாட்சி* என்ற பெயரில் நூலாக வெளிவந்தது. 1898-99 காலப்பகுதியில் "பத்மாவதி சரித்திரம்" என்ற நாவலின் இரண்டு பாகங்களை எழுதினார். 1925 இல் *பஞ்சாம்ருதம்* என்ற பத்திரிக்கை ஒன்றைத் தொடங்கினார். பத்மாவதி சரித்திரத்தின் மூன்றாம் பகுதியினை 1924 இல் எழுதத் தொடங்கி, முழுமையடையாத தருணத்தில் மாதவையா காலமானார். சென்னைப் பல்கலைக்கழகத்தின் மேலவை உறுப்பினராக மாதவையா 1925 தேர்வு செய்யப்பட்டார். அப்போது தமிழைக் கட்டாய பாடமாக இளங்கலை பாடத்திட்டத்தில் சேர்க்கவேண்டும் என்று சொற்பொழிவினை நிகழ்த்தினார். *மேலும்..*